  Туспуктэм: Григорий Фомин Наталия Сильвестрова Удмуртиысь сизьым гуртэ но черкогуртэ мобильной герӟетъя вышкаосты уже кутӥзы. Базовой станциосты «Цифровая экономика РФ» йӧскалык ӵектос улсын «Устранение цифрового неравенства» программая пуктӥзы. Со сярысь элькун тӧролэн но кивалтэтлэн пресс-службазы ивортӥз. Туала герӟет басьтӥзы: Дэбес ёросысь Бадӟым Кизьна гурт; Сьӧлта ёросысь Валамаз но Удгурт черкогуртъёс; Сюмси ёросысь Блаш гурт; Якшур-Бӧдья ёросысь Малая Итча гурт но Угловой черкогурт; Яр ёросысь Дӧжигурт. 2023-тӥ ар кутсконысен «Сельсовет» но «Устранение цифрового неравенства» программаосъя мобильной герӟетъя вышкаосты 45 гуртэ пуктӥзы, вить сюрслэсь трос адями доры интернет вуиз. Тодэ вайытом, 2023-тӥ арын южтолэзе «Устранение цифрового неравенства» ӵектосъя 21 вышкаосты уже кутӥзы, куартолэзе «Сельсовет» программая 17 гуртъёсы но черкогуртъёсы 4G интернет вуиз. Эшшо 40 вышка ар пумозь «Цифровая экономика РФ» йӧскалык ӵектос улсын пуктозы. Тегъёс: Технологиос Интернет гурт Удмуртия  